Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 15608

5. FEJEZET: S-MÓDÚ SSR LEVEGŐ-FÖLD ADAT-KAPCSOLAT Megjegyzés. - Az S-módú SSR levegő-föld adat-kapcsolatra, a Légiforgalmi Távközlési Hálózattal (ATN) összefüggésben, mint S-módú alhálózatra is hivatkoznak. 5.1 AZ S-MÓDÚ AL-HÁLÓZATRA VONATKOZÓ MEGHATÁROZÁSOK Légi-kezdeményezésű Protokol (Air-initiated protocol). Egy légijármű S-módú fedélzeti berendezése által kezdeményezett eljárás, egy szabvány hosszúságú vagy kiterjesztett hosszúságú, a fedélzetről származó közlemény továbbítására a földi berendezés részére. Légijármű (Aircraft). A légijármű kifejezést használhatják hivatkozásként az S-módú sugárzó adó berendezésre, készülékre (azaz légijármű/szállító eszköz), ahol alkalmazható. Légijármű Hálózati Végponti Berendezés (ADCE) (Aircraft data circuit-terminating equipment). Egy, a légijármű fedélzetén található adott hálózati végponti berendezés, amely egy, a fedélzeten található adat-kapcsolat vezérlő egységhez (ADLP) kapcsolódik. Ez egy, az S-módú adat-kapcsolathoz tartozó egyedi protokolt működtet a légijármű és a föld közötti adattovábbítás számára. Fedélzeti Adat-kapcsolat Vezérlő Egység (ADLP) (Airborne data link processor). Egy, a légijárművön található vezérlő egység, amely egyedi az adott levegő-föld adat-kapcsolatban (pl. az S-módú kapcsolatban), és amely a csatorna kezelését biztosítja, valamint a közleményeket továbbítás céljára részekre bontja és/vagy ismét összeállítja azokat. Ez az egyik oldalán a légijármű olyan egységeihez kapcsolódik, melyek valamennyi adat-kapcsolati rendszerben közösek, a másik oldalán pedig magához a levegő-föld kapcsolathoz. Légijármű Cím (Aircraft address). 24 bit egyedi kombinációja, amelyet egy légijárműhöz rendelhetnek, a levegő-föld kommunikáció, a navigáció és a radarfelderítés céljára. Légijármű/Közlekedési Eszköz (Aircraft/vehicle). Használhatják egy gép, vagy egy eszköz meghatározására, amely képes a légkörben repülni, vagy egy közlekedési eszköz a repülőtér mozgási területén található (azaz a futópályák és a gurulóutak). BDS B-adatátvitel Adat Kiválasztó (BDS Comm-B Data Selector) A 8-bites BDS kód meghatározza azt a regisztert, amelynek a tartalmát továbbítani kell a B-adatátvitel válasz MB mezőjében. Ezt két, egyenként 4-bites bitcsoportban ábrázolják, BDS1 (a legmagasabb helyiértékű 4 bit) és BDS2 (a legkisebb helyiértékű 4 bit). Általános Adás (Broadcast). Az S-módú rendszeren belüli protokol, amely lehetővé teszi, hogy a fedésterületen belül lévő összes légijármű számára a fedélzetre irányuló közleményt (uplink message) küldjenek, valamint hogy a fedélzetről leadott közlemény (downlink message) álljon rendelkezésre valamennyi lekérdező állomás (interrogator) számára, amelynek fedésterületén belül található az a légijármű, amely ilyen közleményt kíván küldeni. Teljesítőképesség Jelentés (Capability report). Információ, amely jelzi, hogy a válaszjeladónak van-e olyan adat-kapcsolati teljesítőképessége, ahogy azt a minden állomást hívó adásra, vagy a lekérdezés nélküli válaszjel adásra adott teljesítőképesség mezőjében (CA) jelenti (lásd az "Adat-kapcsolati Képesség Jelentés"-t). Kizárás (Close-out). Az S-módú lekérdező állomásról származó utasítás, amely lezárja az S-módú adat-kapcsolati réteg kommunikáció végrehajtását /tranzakciót/. 2007/70/II. szám A Lekérdező Állomások Csoportja (Cluster of interrogators). Két vagy több lekérdező állomás (interrogator), ugyanazzal a lekérdező azonosító kóddal (II), melyek együttműködnek egymással azért, hogy biztosítható legyen a felderítés interferencia-mentessége és valamennyi lekérdező állomás adat-kapcsolati teljesítménye a közös fedésterületen belül. A-Adatátviteli Csomag (Comm-A). Egy 112 bites lekérdezés, ami tartalmazza az 56 bit hosszúságú A-Közlemény mezőt /MA/. Ezt a mezőt a fedélzetre irányuló szabvány hosszúságú közlemények (SLM) és az általános adás protokolok használják. B-Adatátviteli Csomag (Comm-B). Egy 112 bites válasz, ami tartalmazza az 56 bit hosszúságú B-Közlemény mezőt /MB/. Ezt a mezőt a fedélzetről származó szabvány hosszúságú közlemények (SLM) és a földről kezdeményezett, valamint az általános adás protokolok használják. C-Adatátviteli Csomag (Comm-C). Egy 112 bit hosszúságú lekérdezés, amely tartalmazza a 80 bit hosszú C-Közlemény mezőt /MC/. Ezt a mezőt a fedélzetre irányuló kiterjesztett hosszúságú közlemény (ELM) protokol használja. D-Adatátviteli Csomag (Comm-D). Egy 112 bit hosszúságú válasz, amely tartalmazza a 80 bit hosszú D-Közlemény mezőt /MD/. Ezt a mezőt a fedélzetről származó kiterjesztett hosszúságú közlemény (ELM) protokol használja. Összeköttetés (Connection). Logikai kapcsolat egy kommunikációs rendszerben, az egyszintű entitások között. Adat-kapcsolat Teljesítőképesség Jelentés (Data link capability report). Egy B-Adatávitel válaszban megadott információ, amely azonosítja a légijármű fedélzetén lévő berendezés teljes S-módú kommunikációs teljesítő-képességét. A Fedélzetről Leadott Adattovábbítás (Downlink). A fogalom a légijármű fedélzetéről a föld felé továbbított adatokra vonatkozik. Az S-módú levegő-föld jeleket az 1090 MHz-es válasz frekvencia csatornán továbbítják. Kiterjesztett Hosszúságú Közlemény (ELM) (Extended length message(ELM)). Egy sorozat C-adatátviteli /Comm-C/ lekérdezés (a fedélzetre irányuló /uplink/ ELM), melyet a közben érkező válaszok igénye nélkül továbbítanak, vagy egy sorozat D-adatátviteli /Comm-D/ válasz (fedélzetről leadott /downlink/ ELM), melyet a közben beérkező kérdezések igénye nélkül továbbítanak. A Fedélzetre Irányuló ELM (UELM) (Uplink ELM). Ez a fogalom a 112 bit hosszúságú S-módú C-adatátviteli /Comm-C/ lekérdezésekkel megvalósított kiterjesztett hosszúságú, fedélzetre irányuló össze-köttetésre vonatkozik. Valamennyi lekérdezés tartalmazza a 80 bit hosszúságú C-adatátviteli /Comm-C/ közlemény mezőt (MC). A Fedélzetről Leadott ELM (DELM) (Downlink ELM). Ez a fogalom a 112 bit hosszúságú S-módú D-adatátviteli /Comm-D/ válaszokkal megvalósított kiterjesztett hosszúságú, fedélzetről leadott össze-köttetésre vonatkozik. Valamennyi válasz-közlemény tartalmazza a 80 bit hosszúságú D-adatátviteli /Comm-D/ közlemény mezőt (MD). Keret (Frame). Az adatkapcsolati szinten az adatátvitel alapegysége. Az S-módú alhálózat vonatkozásában egy-egy keret 1-től 4-ig terjedően tartalmazhat A-adatátviteli, illetve B-adatátviteli szegmenst, és 2-től 16-ig terjedően C-adatátviteli szegmenst, vagy 1-től 16-ig terjedően D-datátviteli szegmenst. Általános Formázó/Kezelő (GFM) (General formatter/manager (GFM)). A légijármű azon funkciója, amely a válaszjeladó regisztereibe kerülő közlemények összeállításáért felelős. Feladata még az olyan hibajelenségek felderítése és kezelése is, mint a bemenő adatok hiánya. 2007/70/II. szám Földi Hálózati Végponti Berendezés (GDCE) (Ground data circuit -terminating equipment (GDCE)). Egy olyan sajátosan földi hálózati végponti berendezés, amely egy földi telepítési rendszerű adat-kapcsolat vezérlő egységéhez (GDLP) kapcsolódik. Ez egy az S-módú adat-kapcsolathoz tartozó egyedi protokolt működtet a légijármű és a föld közötti adat-továbbítás számára. Földi Telepítési Rendszerű Adat-kapcsolat Vezérlő Egység (GDLP) (Ground data link processor (GDLP)). Egy olyan földi telepítési rendszerű vezérlő egység, amely egyedi az adott levegő-föld adatkapcsolatban (pl. az S-módú kapcsolatban), és amely biztosítja a csatorna kezelését, valamint a közleményeket a továbbítás céljára részekre bontja, és/vagy ismét összeállítja. Ez az egyik oldalán (a hálózati végponti berendezés /DCE/ segítségével) a földi berendezés olyan egységeihez kapcsolódik, amelyek valamennyi adat-kapcsolati rendszerben általánosak, a másik oldalon pedig magához a levegő-föld kapcsolathoz. Földről Kezdeményezett B-adatátvitel (GICB) (Ground-initiated Comm-B (GICB)). A földről kezdeményezett B-adatátvitel protokol lehetővé teszi a lekérdező állomás részére azt, hogy a meghatározott forrásból eredő B-közlemény /MB/ mezőben lévő válasz adatokat kiemelje. Földről Kezdeményezett Protokol (Ground-initiated protocol). Egy S-módú, a lekérdező állomás által kezdeményezett eljárás a szabvány hosszúságú, vagy kiterjesztett hosszúságú közleményeknek a légijármű S-módú berendezései részére történő továbbítására. Légijármű Fedélzetéről Kezdeményezett S-módú B-adatátviteli (AICB) protokol (Mode S air-initiated Comm-B (AICB) protocol). Egy S-módú válaszjeladó (transponder) által kezdeményezett eljárás egy egyszeri B-adatátviteli szegmensnek a légijármű fedélzetén található berendezéstől történő továbbítása céljára. S-módú Általános Adás Protokolok (Mode S broadcast protocols). Olyan eljárások, melyek lehetővé teszik szabvány hosszúságú fedélzetre irányuló, vagy a fedélzetről leadott közlemények vételét egynél több válaszjeladóval, illetve földi telepítésű lekérdező állomással külön-külön. S-módú Földről Kezdeményezett B-adatátviteli (GICB) protokol (Mode S ground-initiated Comm-B (GICB) protocol). Egy, a lekérdező állomás által kezdeményezett S-módú eljárás a fedélzeten elhelyezett S-módú berendezéstől származó egyetlen olyan B-adatátviteli szegmens kiemelésére, amely tartalmazza az S-módú válaszjeladón belüli 255 B-adatátviteli regiszter valamelyikének tartalmát. S-módú Több Helyre Irányított Protokol (Mode S multisite-directed protocol). Egy eljárás annak biztosítására, hogy egy fedélzetről leadott szabvány hosszúságú, vagy kiterjesztett hosszúságú közlemény feldolgozását és lezárását (extraction, close-out) csak a légijármű által kiválasztott egyedi S-módú lekérdező állomás befolyásolhassa. S-módú Csomag (Mode S packet). Az S-módú alhálózati szabványnak megfelelő csomag, amely arra szolgál, hogy minimalizálja a levegő-föld kapcsolat által igényelt sávszélességet. Az ISO-8208 csomagokat (packets) S-módú csomagokba lehet transzformálni és viszont. S-módú Specifikus Protokol (MSP) (Mode S specific protocol (MSP)). Olyan protokol, amely korlátozott adatcsomag (datagram) szolgáltatást biztosít az S-módú alhálózaton belül. S-módú specifikus szolgáltatások (Mode S specific services). Az S-módú rendszer által biztosított kommunikációs szolgáltatások olyan készlete, amelyek más levegő-föld alhálózatokból nem elérhetők, ezért nem képesek a kölcsönös együttműködésre. S-módú specifikus szolgáltatási entitás (SSE) (Mode S specific services entity (SSE)). Egy, a Fedélzeti/Földi Adat-kapcsolat Vezérlő Egységen /XDLP/ belül, a rendszerben található entitás, amely lehetővé teszi az S-módú specifikus szolgáltatások elérését. 2007/70/II. szám Csomag (Packet). A hálózati rétegen belüli összeköttetési berendezések közötti adat-továbbítás alap egysége (például egy ISO 8208 csomag vagy egy S-módú csomag). Megkívánt Navigációs Teljesítmény (RNP) (Required navigation performance (RNP)). Annak a navigációs teljesítmény pontosságnak a meghatározása amely egy meghatározott légtéren belül szükséges. Szegmens (Segment). Egy közleménynek azon része, amit be lehet illesztetni egy egyedüli A-Közlemény/B-Közlemény /MA/MB/ mezőbe egy szabvány hosszúságú közlemény esetében, vagy egy C-Közlemény/D-Közlemény /MC/MD/ mezőbe egy kiterjesztett hosszúságú közlemény esetében. Ez a kifejezés az ezeket a mezőket magába foglaló S-módú továbbításokra is alkalmazott. Szabvány Hosszúságú Közlemény (SLM) (Standard length message (SLM)). Egy kiválasztottan címzett A-adatátviteli /Comm-A/ lekérdezéseket és/vagy B-adatátviteli /Comm-B/ válaszokat felhasználó digitális adat-csere közlemény (lásd a "Comm-A"-t és "Comm-B"-t). Al-hálózat (Subnetwork). Egy olyan ténylegesen megvalósított adat-hálózat, amely azonos protokolt és címzési tervet alkalmaz, és egy egyedüli hatóság ellenőrzése alatt áll. Al-hálózat Kezelési Entitás (SNME) (Subnetwork management entity (SNME)). Egy Földi telepítési rendszerű adat-kapcsolat vezérlő egységen /GDLP-n/ belüli entitás, amely az alhálózat kezelését végzi, és összeköttetést tart a közbenső vagy végponti rendszerek egyenrangú entitásaival. Idő-túllépés (Timeout). Egy tranzakció törlése az után, hogy a résztvevő entitások egyike egy előre meghatározott időtartamon belül nem biztosította az igényelt választ. A Fedélzetre Irányuló Közlemény (Uplink). Egy fogalom, mely a földről egy légijármű fedélzetére irányuló adatok továbbítására vonatkozik. Az S-módú föld-levegő jeleket az 1 030 MHz-es lekérdező frekvencia csatornán továbbítják. XDCE (XDCE). Általános fogalom, amely egyaránt vonatkozik a Légijármű hálózati végponti berendezésre /ADCE-re/ és a Földi hálózati végponti berendezésre /GDCE-re/. XDLP (XDLP). Általános fogalom, amely egyaránt vonatkozik a Fedélzeti adat-kapcsolat vezérlő egységére /ADLP-re/ és a Földi Telepítési rendszerű adat-kapcsolat vezérlő egységére /GDLP-re/. 5.2 AZ S-MÓDÚ AL-HÁLÓZAT JELLEMZŐI 5.2.1 Általános előírások

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes